କାର୍ବୋପ୍ଲାଟିନ  (ଇଂରାଜୀ ଭାଷାରେ , ବିକ୍ରୟ ନାମ ପାରାପ୍ଲାଟିନ/ ) ଏକ କେମୋଥେରାପି ଔଷଧ   ଯାହା ଅନେକ ପ୍ରକାରର କର୍କଟ ରୋଗ ଚିକିତ୍ସାରେ ଦିଆଯାଏ  । ଏହି କର୍କଟ ରୋଗମାନଙ୍କର ନାମ ଯଥାକ୍ରମେ ଓଭାରିଆନ କର୍କଟ   , ଫୁସଫୁସ କର୍କଟ, ମୁଣ୍ଡ ଓ ବେକ କର୍କଟ, ମସ୍ତିଷ୍କ କର୍କଟ ଓ ନିଉରୋବ୍ଲାସ୍ଟୋମା । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସାଧାରଣତଃ କାର୍ବୋପ୍ଲାଟିନର କେତେକ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଅଧିକ ଦେଖାଯାଉଥିବା ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା  , ଅଇ, ବିଦ୍ୟୁତ ବିଶ୍ଳେଷ୍ୟ ସମସ୍ୟା   ଦେଖାଯାଏ । ସାଂଘାତିକ ସମସ୍ୟାରେ ଆଲର୍ଜି ପ୍ରତିକ୍ରିୟା ଓ ଆଉ ଏକ କର୍କଟ ରୋଗ ସଙ୍କଟ ଆସିପାରେ । ଗର୍ଭାବସ୍ଥାରେ ଏହି ଔଷଧ ଶିଶୁର ହାନୀ କରେ । ଏହା ପ୍ଲାଟିନମ-ବେସ୍‌ଡ ଆଣ୍ଟିନିଓପ୍ଲାସ୍ଟିକ  ଶ୍ରେଣୀର ଏକ ଔଷଧ ଯାହା ଡିଏନଏର ଦ୍ୱିତୀକରଣକୁ ବାଧାଦେଇ କାର୍ଯକ୍ଷମ ହୁଏ । ସନ ୧୯୭୨ରେ କାର୍ବୋପ୍ଲାଟିନ ପେଟେଣ୍ଡ ହେବାପରେ ସନ ୧୯୮୬ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୪୫୦ମିଗ୍ରା ଭାଏଲର ମୂଲ୍ୟ ୨୬.୪୯ରୁ ୩୭.୩୭ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୬୦.୦୦ ପାଉଣ୍ଡ ।